recursal/SuperWikiNEXT-32B huggingface dataset:
לינדה לינגל - המושלת היהודיה של הוואי (2002 - 2010)
**יהדות הוואי** היא קהילה יהודית קטנה המתקיימת בקבוצת איי הוואי שבשטחה של ארצות הברית. מבחינה גאוגרפית, הקהילה היהודית בהוואי היא הקהילה המערבית ביותר בעולם.

היסטוריה
--------

היהודים הראשונים שהגיעו להוואי הגיעו לקבוצת איים זאת במאה ה-19. אחד הניסיונות הראשונים לייסד בהונולולו קהילה יהודית היה ב-1901. בגרעין הראשון היו כ-40 יהודים, שייסדו את הקהילה היהודית של הוואי (The Hebrew Congregation of Hawaii), אולם זו התפרקה כעבור שש שנים בלבד.

אחרי מלחמת העולם הראשונה פתח הארגון National Jewish Welfare Board סניף בבית פרטי בהונולולו. פעילות הסניף הביאה בשנת 1938 לייסודה של הקהילה היהודית של הונולולו, שמנתה כ-35 משפחות. לאחר מכן הוקם מרכז קהילתי, שהפך לבית הכנסת הראשון ואחריו הוקם בית הכנסת "עמנואל".

גם לאחר מלחמת העולם הראשונה המשיכה הגירת היהודים להוואי. במהלך מלחמת העולם השנייה שימשו חלק מאיי הוואי כבסיסים של הצבא האמריקאי ובין הלוחמים שישבו בבסיסים אלו היו גם יהודים.

כיום חיים בהוואי כ-10,000 יהודים, בעיקר באואהו, הונולולו, מאווי, שאר היהודים חיים באי הוואי.

היהודים באי מאווי
-----------------

כיום חיים במאווי כ-2,500 יהודים כאשר המספר נמצא בשפל בתקופת החורף ובשיא בתקופת הקיץ מכיוון שחלק מהיהודים שבתיהם נמצאים באי בעצם גרים בארצות הברית היבשתית ורק גרים בבתיהם אלו בתקופת הקיץ.

בשנות ה-50 התפתח האי במהירות כמרכז תיירות ונופש שמשך אליו מהגרים מאזורים אחרים בארצות הברית, בהם יהודים. בשנות ה-60 ובתחילת שנות ה-70 התיישבו כמה משפחות יהודיות, בעיקר של גמלאים, באזור לאהאינה-קאנאפאלי, בצפון-מערב מאווי.

באי ישנן מספר קהילות לפי הזרמים השונים: אורתודוקסית, קונסרבטיבית ורפורמית. כמו כן קהילה חסידית שמורכבת בעיקר מחסידי חב"ד וחסידי צאנז (נשלחו לשם בהוראת הרבי מלובביץ' והרבי מצאנז).

לינדה לינגל, אשר כיהנה כמושלת מדינת הוואי בשנים 2002–2010, היא היהודייה הראשונה והיחידה עד כה בתפקיד זה, והמושלת היהודייה השנייה בתולדות ארצות הברית כולה.

קישורים חיצוניים
----------------

* הקהילה היהודית במאווי, הוואי, מאת: פרופסור ברנרד כץ, בית התפוצות.

| דגל הוואידגל הוואי מדינת הוואי |
| --- |
| בירת המדינה | הונולולו |  |
| איי הוואי | הוואי • מאווי • אואהו • קאואיי • מולוקאי • לאנאי • ניאיהאו • קאהולאווה |
| היישובים הגדולים ביותר | הונולולו • פרל סיטי • הילו • ליהואה • קאנאוהה • קאהולואי • ואיפאהו |
| מחוזות | הוואי • הונולולו • קאלאוואו • קאואיי • מאווי |
| נושאים נוספים | סמלים • היסטוריה • דמוגרפיה • יהדות הוואי |
**עַרִיִים** (שם מדעי: Lauraceae) היא משפחה בסדרת העראים, הנקראת בעקבות שם הסוג ער. זהו גם הסוג היחיד במשפחה שמיוצג בצמחיית הבר של ארץ ישראל על ידי מין אחד, ער אציל המכונה 'דפנה'. 

מקור השם 'ער' נגזר מהכינוי 'ערירי, בודד' שכן השם הלטיני של הסוג ער, Laurus, מגיע מהשם לאורה שפירושה מקום התבודדות לנזירים. 

המשפחה כוללת כ-45-55 סוגים, ו-2500-2000 מינים, לפי הערכות שונות. מיניה נפוצים באזורים טרופיים וסובטרופיים, בעיקר. דרום-מזרח יבשת אסיה ויערות הגשם של ברזיל מהווים מוקדי התמיינות עיקריים של משפחה זו.

מורפולוגיה
----------

בני משפחה זו הם עצים או שיחים. כיאה למשפחה טרופית, מרבית המינים ירוקי-עד בעוד מינים שתפוצתם באזורים ממוזגים יותר נשירים. 

ארומטיות מאפיינת את עליהם וחלקיהם המעוצים של מיני משפחה זו. לתכונה זו חשיבות בערכם הכלכלי של חלק ממיני המשפחה. העלים מסודרים באופן מסורג על הגבעול, כאשר העלים לרוב פשוטים ונוקשים במקצת ('גלדניים'). 

התפרחות מתפתחות בדדך-כלל מחיק העלים. הפרחים אינם בולטים, כשצבעי עלי הכותרת הנפוצים של הם ירוק, צהוב ולבן. מספר האבקנים משתנה, וקיים מעבר בין אבקנים פוריים לבין סטמינודים (קשקשים דמויי-אבקן). זהו אחד מסימני הפרימיטיביות של המשפחה, כלומר, שהיא ממוקמת נמוך בסולם הפילוגנטי.

שחלת הפרח היא עילית, ואיברי הרבייה הנקביים בודדים: מגורה אחת, ביצית אחת, עלי אחד. הפרי של בני משפחה זו הוא מטיפוס ענבה או בית-גלעין.

חשיבות עבור האדם
----------------

למספר מינים ממשפחה זו חשיבות כלכלית עבור האדם, כאשר מינים ממשפחה זו משמשים באופן מגוון למדי את צורכי המין האנושי. 

השימוש רחב-ההיקף ביותר, בייחוד בישראל, הוא בפרי הנאכל של האבוקדו (*Persea americana*), וכן מין זה משמש כעץ נוי בגנים. 

תבלין הקינמון מקובל כתוספת למאכלים מתוקים. הקינמון מופק מקליפת העץ; זהו אחד משני הגידולים החקלאיים היחידים שלקליפתם ערך מסחרי- השני הוא אלון השעם. 

עליו היבשים של הער האציל משמשים לתיבול. 

טעמה של בירת שורשים הופק במקור מצמח ממשפחת העריים. 

מספר בלתי-מבוטל של מינים נוספים משמש את האדם לבושם, רוקחות, רפואה עממית, הפקת שמני מאכל, שמנים אתריים ועוד.

לקריאה נוספת
------------

* נעמי פינברון-דותן ואבינעם דנין, **המגדיר לצמחי בר בארץ-ישראל**, ירושלים: הוצאת כנה, 1991, עמ' 188 (הספר בקטלוג ULI)
* אביבה רבינוביץ-וין, **החי והצומח של ארץ ישראל**, תל אביב: משרד הביטחון – ההוצאה לאור, 1983, כרך 10, עמ' 70-71.

קישורים חיצוניים
----------------

ויקישיתוף מדיה וקבצים בנושא **עריים** בוויקישיתוף
* עריים, באתר ITIS (באנגלית)
* עריים, באתר NCBI (באנגלית)
* עריים, באתר האנציקלופדיה של החיים (באנגלית)
* עריים, באתר Tropicos (באנגלית)
* עריים, באתר GBIF (באנגלית)
* עריים, באתר IPNI (באנגלית)
* עריים באתר צמחיית סין (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558013705171
* BnF: cb12270936q (data)
* LCCN: sh85075080
* NKC: ph116557

 |
**מריה דמיטריינקו** (בקזחית: **Mariia Dmitrienko**; ברוסית: **Мария Дмитриенко**, לטיניזציה: **Mariya Dmitriyenko**, נולדה ב־24 במרץ 1988) היא קלעית ספורטיבית קזחית. היא השתתפה במקצה הירי הספורטיבי לנשים באולימפיאדת ריו דה ז'ניירו (2016). עם זאת, היא נודעת לרוב בשל טעות מצערת בה הושמעה פרודיה להמנון הלאומי של קזחסטן, במקום ההמנון האמיתי במהלך טקס הענקת מדליות.

במרץ 2012 זכתה בגראנד הירי הספורטיבי הבינלאומי של האמיר מכווית, ואף זכתה במדליית זהב. אך במהלך טקס הענקת המדליות וברגע בו נשמע ההמנון הלאומי, הושמע בטעות ההמנון הלאומי הפרודי שהושמע בסוף הסרט בוראט משנת 2006 במקום ההמנון הלאומי הקזחי האמיתי. המשלחת התלוננה וטקס הענקת המדליות נעשה מחדש. הטעות נבעה ככל הנראה מהורדת השיר הלא נכון מהאינטרנט.

הקטע צולם והפך למם אינטרנטי.[דרוש מקור]

ראו גם
------

* סשה ברון כהן
* בוראט 2

קישורים חיצוניים
----------------

* מריה דמיטריינקו, באתר olympedia.org
* מריה דמיטריינקו, באתר Sports Reference
* הקטע הויראלי באתר YouTube
* ההמנון הפרודי, כפי שהופיע בסוף הסרט בוראט באתר YouTube

הערות שוליים
------------

1. ↑  "Borat anthem played by mistake at medals ceremony"  Eurosport. 24 March 2012
2. ↑  Borat anthem stuns Kazakh gold medallist in Kuwait
**לייני סלווין** (נולדה ב-16 במאי 1981) היא כדורסלנית ישראלית, שחקנית נבחרת ישראל בכדורסל נשים ומכבי בנות אשדוד. משחקת בעמדת הרכזת.

ביוגרפיה
--------

סלווין גדלה למשפחה יהודית בברוקלין, ניו יורק. בילדותה עברה עם משפחתה לפלורידה. למדה סוציולוגיה ופסיכולוגיה באוניברסיטת פיטסבורג והייתה לשחקנית היחידה בתולדות המכללה שסיימה עם למעלה מ-1,000 נקודות, 400 אסיסטים ו-400 ריבאונדים. פרט לכך, היא נבחרה להיכל התהילה של הספורט היהודי בניו יורק. השתתפה במכביה בשנת 2001. 

בשנת 2003 עלתה לישראל ושיחקה בהפועל חיפה/מוצקין בעונת 2003/2004, עמה הגיעה לחצי גמר פלייאוף ולגמר גביע. בעונת 2005/2004 זכתה בגביע המדינה ובגמר הפלייאוף עם קבוצתה אנדה רמת השרון, והייתה בעלת מספר האסיסטים הגבוה ביותר של הליגה הישראלית בעונה זו, עם ממוצע של 4.9 אסיסטים למשחק.

ב-2005 שיחקה בקבוצה הטורקית בשיקטאש. בהמשך שיחקה שנתיים באליצור רמלה, עמה זכתה באליפות ובגביע המדינה בעונת 2007/2006. הייתה מלכת האסיסטים של הליגה הישראלית בעונת 2008/2007 עם ממוצע של 4.4 אסיסטים למשחק. היא העפילה עם אליצור רמלה לחצי גמר ליגת יורוקאפ בעונת 2008/2007. אחר-כך שיחקה ארבעה חודשים בצסק"א מוסקבה בשנת 2008, ועברה לאלקטרה רמת השרון למשך שנתיים, עמה זכתה באליפות ובגביע המדינה בעונת 2010/2009. 

בעונת 2010/2011 היא משחקת באליצור רמלה, עמה זכתה בגביע המדינה אחרי שניצחה את מכבי רמת חן בתוצאה 68-81. באותה עונה הייתה שותפה לזכייתה ההיסטורית של הקבוצה בגביע היורוקאפ; סלווין הצטיינה במשחק הגמר, בו ניצחה אליצור רמלה את קבוצת אראס הצרפתית.

במסגרת נבחרת ישראל, העפילה לאליפות אירופה ב-2007 וב-2009.

בתחילת עונת 2014/15 חתמה בקבוצת מכבי בנות אשדוד.

קישורים חיצוניים
----------------

* לייני סלווין, ברשת החברתית פייסבוק
* לייני סלווין, ברשת החברתית אינסטגרם
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* סטטיסטיקה של לייני סלווין, באתר איגוד הכדורסל הישראלי
* אתר למנויים בלבד אריה ליבנת, לייני סלווין, האישה שכולם רוצים להיות איתה ולא נגדה, באתר הארץ, 11 בפברואר 2015
* אריה ליבנת, לייני סלווין: "אימונים וכימיה מביאים תארים", באתר הארץ, 27 במרץ 2011
* לי נוף, לייני סלווין: עשינו היסטוריה בכדורסל הנשים, באתר ONE,‏ 30 באוגוסט 2010
* ורד כהן, כדורסל נשים: המסע של לייני סלווין בארץ הקודש, באתר הארץ, 11 בינואר 2010
* מילן בן דוד, ‏לייני סלווין חתמה בדינמו מוסקבה, באתר ONE‏, 15 בספטמבר 2008
* רענן וייס, WNBA: לייני סלווין שוחררה מאינדיאנה, באתר ynet, 20 במאי 2008

הערות שוליים
------------

1. ↑  רענן וייס, היסטוריה בכדורסל הישראלי: גביע אירופה לרמלה, באתר ynet, 24 במרץ 2011
**אילנה עדן** (נולדה ב-1 במאי 1940) היא שחקנית קולנוע, טלוויזיה ותיאטרון ישראלית.

ביוגרפיה
--------

אילנה עדן נולדה וגדלה בבת ים כ**אילנה לני קופר**. כשהייתה בת 15 החליטה, בעקבות צפייה בסרט "פיגמליון", כי היא מעוניינת להפוך לשחקנית. עדן זכתה במלגה ללימודי משחק בבית הספר הדרמטי של הבימה, ואף זכתה בפרס ע"ש השחקן צבי בן-חיים לתלמידה המצטיינת של התיאטרון.

בשנת 1958 הופיעה במחזה "ליזיסטרטה" וכן במחזה "הסוחר מוונציה".

עדן עברה ללונדון, שם ניסתה להתקבל לצילומי הסרט "יומנה של אנה פרנק" אך לבסוף גברה עליה השחקנית מילי פרקינס. מאוחר יותר, התסריטאי והמפיק סמואל אנגל בחר ללהק את עדן לתפקיד רות בסרטו "סיפורה של רות" של אולפני המאה ה-20. אנגל יעץ לה לעברת את שמה המקורי, קופר, לשם בעל צליל עברי.

לאחר צילומי הסרט, המשיכה עדן בהופעות בסרטי קולנוע וסדרות טלוויזיה בישראל ובארצות הברית.

בשנת 1962 נישאה למחזאי והבמאי נסים אלוני. השניים התגרשו בשנת 1965.

בשנת 1966 שיחקה בסרט "מבצע קהיר" בבימוי והפקת מנחם גולן.

עדן נישאה למלחין האמריקאי פרד מיירו, אשר נפטר בשנת 1999. לשניים נולדו 3 ילדים.

פילמוגרפיה
----------

* סיפורה של רות (1960)
* מבצע קהיר (1966)

קישורים חיצוניים
----------------

ויקישיתוף מדיה וקבצים בנושא **אילנה עדן** בוויקישיתוף

* אילנה עדן, במסד הנתונים הקולנועיים IMDb (באנגלית)
* אילנה עדן, באתר ספר הקולנוע הישראלי
* אילנה עדן, באתר AllMovie (באנגלית)
* אילנה עדן, במסד הנתונים הקולנועיים KinoPoisk (ברוסית)
* אילנה עדן מספרת על הוליבוד ועל עצמה, מונולוג של כוכב

הערות שוליים
------------

1. ↑  אילנה קופר, באתר ארכיון הבימה
2. ↑  ליזיסטרטה, באתר ארכיון הבימה
3. ↑  האנשים שלנו בהוליווד, באתר ynet
4. ↑  רות המואבייה - כוכבת קולנוע, באתר
5. 1 2  אילנה עדן - חייה, באתר
6. ↑  כרזה להתחלת צילומי הסרט "מבצע קהיר", באתר מעריב, 30 ביוני 1965

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7203 0218
* LCCN: no2009169615
* NLK: KAC2020M7927
* VIAF: 101551725
* WorldCat: lccn-no2009169615

 |
**כְּתֵלָה חֲרִיפָה** (שם מדעי: *Chiliadenus iphionoides*) הוא בן-שיח ממשפחת המורכבים הגדל בר כמעט בכל שטח ארץ ישראל. לכתלה החריפה ארבעה תת-מינים, מהם שניים גדלים בישראל.

מאפיינים
--------

שיח זה הוא מאפיין של צומח הכתלים והסלעים בארץ ישראל, ומכאן שמו העברי, הרומז למילה 'כותל'. מאפיין בולט של השיח הוא ריחו החריף והנעים המזכיר ריח מנטה, המעיד על תכולה של שמן אתרי. עליו מכוסים בשערות פשוטות ונעימות למגע ובשערות בלוטיות. בקיץ השערות נעלמות והגבעולים כמעט קרחים כדי למנוע התנדפות מים מיותרת. התפרחת היא בצורת חרוט הפוך. כל הפרחים צינוריים. השיח פורח בתקופת הסתיו, בין החודשים ספטמבר ודצמבר.

ניתן להכין תה מן הצמח אך בשל השמן האתרי שבתוכו יש להכניס את הצמח רק כאשר המים רותחים.

הצמח גדל באזורים שונים בארץ ישראל, בעיקר על משטחי סלע. הוא נפוץ במיוחד באזורים הסובלים מרעיית יתר, שכן הצאן אינם אוכלים את השיח, כנראה בגלל ריחו.

מחקרים אתנו-בוטניים הצביעו על השימוש בכתלה כנגד חרקים מזיקים, כמו עש הבגדים וחרקים במזון.

קישורים חיצוניים
----------------

ויקישיתוף מדיה וקבצים בנושא **כתלה חריפה** בוויקישיתוף
* כתלה חריפה, באתר NCBI (באנגלית)
* כתלה חריפה, באתר צמח השדה
* כתלה חריפה, באתר צמחיית ישראל ברשת
* כתלה חריפה, באתר GBIF (באנגלית)
* כתלה חריפה, באתר The Plant List (באנגלית)
* כתלה חריפה, באתר IPNI (באנגלית)

הערות שוליים
------------

1. ↑  אבי שמידע, דוד דרום, **מדריך פרחי בר בישראל- הצמחייה הים-תיכונית** מהדורת 1986 עמ' 94
2. ↑  אמיר קיטרון, **כתלה חריפה - אפיון הרכבים ייחודיים לספר המדבר** - הכנס השנתי הרביעי הספר והמדבר בארץ ישראל - סוסיא, דצמבר 2008
**הולשטיין** (בגרמנית: **Holstein**) הוא זן של בקר שמקורו בפריזלנד, הולנד. ההולשטיין הוא הזן הנפוץ בעולם של פרות המיועדות לייצור חלב. הצבע העיקרי של הפרה מזן זה הוא שחור ולבן, אך ישנו גם זן אדום ולבן, הקרוי "הולשטיין אדום".

בארצות הברית בלבד פרות ההולשטיין מהוות 90% מאוכלוסיית הפרות לחלב. בישראל היה נפוץ עד ראשית המאה ה-20 הזן הדמשקאי, אך יבוא מסיבי של פרות הולשטיין בעשורים הראשונים של המאה הביא לדומיננטיות של זן זה במשק החלב הישראלי. פרת החלב הישראלית אף הוגדרה כתת-גזע הנקרא "הולשטיין פריזי ישראלי". כיום כמעט כל פרות החלב בישראל הן מזן הולשטיין.

גורמים פרטיים ייבאו זירמה של פרים מזנים שונים (בעיקר סימנטל, מונביליארד, וג'רזי), על מנת ליצור מכלוא בין זנים אלו לבין ההולשטיין. אגודת ההזרעה הקואופרטיבית השולטת בשוק ההזרעות, שיאון, מתנגדת למהלך זה בתוקף, מתוך טענה שהוא מהווה העדפה של יתרון קצר-טווח בצורת און כלאיים על פני טיפוח ארוך טווח ומסודר.

המאפיין הבולט ביותר בהולשטיין הוא השילוב בין נפח גבוה של ייצור חלב לבין אחוז השומן שבחלב. חלב אופייני של פרת הולשטיין יכיל בין 3%-4% של שומן חלב.

תפוקת החלב הממוצעת של פרות הולשטיין בארצות הברית עומדת על כ-10,000 ליטר בשנה. תפוקת החלב הממוצעת של פרות הולשטיין באירופה עומדת על 8,000-7,000 ליטר בשנה. תפוקת החלב הממוצעת של פרות הולשטיין-פריזי-ישראלי בישראל עמדה ב-2018 על 12,010 ליטר בשנה.

פרת הולשטיין אדומה - לבנה עם עגל. הפנוטיפ בו הצבע השחור מוחלף באדום נדיר והוא תוצאת אלל רצסיבי.משקלה של פרת הולשטיין בוגרת כ-700 ק"ג וגובהה (בכתפיים) כ-1.5 מטר, משקל הלידה של העגל כ-40 ק"ג.

ראו גם
------

* בקר לבשר
* בקר לחלב

קישורים חיצוניים
----------------

ויקישיתוף מדיה וקבצים בנושא **הולשטיין** בוויקישיתוף

* הולשטיין, באתר אנציקלופדיה בריטניקה (באנגלית)

הערות שוליים
------------

1. ↑  שנתון מועצת החלב 2018, עמ' 5
2. ↑  Breeds of Livestock - Holstein Cattle

|  |  |
| --- | --- |
| בקרת זהויות עריכת הנתון בוויקינתונים | 
* GND: 1063960916
* NKC: ph136600

 |
*Cacatua alba*
**קקדו לבן** (שם מדעי *Cacatua alba*; לעיתים מכונה **קקדו אמברלה**) הוא מין של תוכי ממשפחת הקקדואיים, שנחשב לאחד התוכיים בעלי האינטליגנציה הגבוהה ביותר. הקקדו מכונה לעיתים "אמברלה" (מאנגלית: Umbrella, מטרייה) משום שכאשר הוא חש שמחה או פחד נפרשת מראשו מעיין כרבולת הדומה בצורתה למטרייה. קקדו לבן אנדמי לאיי מאלוקו הצפוניים, ותוחלת חייו הממוצעת היא 40 שנה.

מאפיינים
--------

כל גופו של התוכי לבן מלבד תחתית הזנב והכנפיים, שצבועים בצהוב בהיר. מקורו ורגליו של הקקדו שחורים. הזכר והנקבה שונים בעיניים. צבע עיניהם של הזכרים הוא שחור ולעומתם, צבע עיניהן של הנקבות הוא חום בהיר. הזכרים גדולים מהנקבות

אורכו של הקקדו הוא כ-46 ס"מ. הוא ניזון בעיקר מפירות, פירות יער, זרעים, אגוזים ושורשים. בעונת הרבייה הוא ניזון מחרקים ומזחלים.

עקב ציד מופרז, הידלדלה אוכלוסיית הקקדו והוא הוכרז בסכנת הכחדה על ידי ארגון IUCN.

כמו כל מיני הקקדו, הקקדו הלבן מקנן בחורים בעצים. הנקבה מטילה שתי ביצים לבנות. הנקבה והזכר דוגרים עליהן במשך כ-28 ימים. הגוזלים עוזבים את הקן כ-84 יום לאחר הבקיעה, נעשים עצמאיים 15–18 שבועות לאחר מכן ומגיעים לבגרות מינית בגיל חמש או שש שנים.

קישורים חיצוניים
----------------

ויקישיתוף מדיה וקבצים בנושא **קקדו לבן** בוויקישיתוף
* קקדו לבן, באתר ITIS (באנגלית)
* קקדו לבן, באתר NCBI (באנגלית)
* קקדו לבן, באתר Animal Diversity Web (באנגלית)
* קקדו לבן, בבסיס הנתונים ARKive (באנגלית)
* קקדו לבן, באתר GBIF (באנגלית)

הערות שוליים
------------

1. ↑  קקדו לבן באתר הרשימה האדומה של IUCN
**ניתוח אלקטיבי** הוא כל ניתוח שאינו דחוף. ניתוח לתיקון קטרקט הוא דוגמה בולטת לכך.

בניתוח אלקטיבי יש חשיבות להערכת התועלת שבניתוח, למשל: האם מדובר בניתוח למטרות קוסמטיות בלבד, האם ישנם כאבים, האם הניתוח המוצע קטן או גדול, האם מצב החולה מצדיק ניתוח (מבחינת מחלות רקע, שימוש בתרופות מסוימות ועוד). לאחר שבוחנים מהו הסיכון הניתוחי של החולה, יש לבחון האם ניתן לשנות, להוריד או להעלים את הסיכון, דהיינו - האם ניתן לשפר את מצב החולה על ידי הניתוח.

הכנת חולה לניתוח אלקטיבי
------------------------

### הערכה קרדיאלית

לאחר בחינת הסיכון לניתוח אלקטיבי לעומת התועלת שבו, בוחנים את הסיכון לאירוע לבבי. תחלואה לבבית היא הסיבוך השכיח ביותר לאחר ניתוח- ועל כן יש חשיבות לבירור קרדיאלי טרם הניתוח, היות שאוטם שריר הלב לאחר ניתוח עלול להיות קטלני. בכל ניתוח עלול להיות סיכון לאירוע לבבי תוך כדי או לאחר הניתוח, כאשר בניתוחים ווסקולריים של כלי דם (למשל כלי דם פריפריים, קרוטידים, אאורטה) יש מעל 5% סיכוי לאירוע לבבי חמור ולכן הם נחשבים ניתוחים בסיכון גבוה, בעוד שניתוחים כלליים אחרים הם בעלי סיכון בינוני או נמוך (מתחת ל-1% מדובר ב- סיכון נמוך). מבחינת המטופל עצמו, המנבאים לסיבוכים לבביים מחולקים לשלושה- כאשר הסיבוך מוגדר מינורי במידה שהחולה הוא בגיל מתקדם, בעל אק"ג לא תקין, ירידה בדרגה תפקודית או יתר לחץ דם לא מאוזן, בעוד שהסיכון הוא סיכון מג'ורי כאשר לחולה היה אוטם לאחרונה, או שהוא סובל מהפרעות קצב משמעותיות או ממחלת לב מסתמית משמעותית. דרגת סיכון בינונית (intermediate) היא עבור חולה הסובל מכאבים בחזה בדרגת חומרה קלה, מאוטם ישן, מאי ספיקת לב או מסוכרת.

### הערכת מצב החולה

יש להעריך את הסיכון למורבידיות ותמותה לפי **מצב החולה**- על פי דירוג ASA:

* 1 ASA class - מדובר בחולה בריא, התמותה לאחר ניתוח בממוצע היא 0.03%.
* 2 ASA class - החולה סובל ממחלה סיסטמית קלה עד בינונית (למשל, סוכרת) - במצב כזה התמותה היא 0.2%.
* ASA class 3- לחולה יש מחלה קשה המפריעה לפעילותו- התמותה מניתוח היא 1.2%.
* ASA class 4- החולה במצב מסכן חיים וסובל ממחלה קשה- התמותה מניתוח היא 8%.
* ASA class 5- לחולה סיכוי קטן להישרדות, הניתוח הוא הסיכוי היחיד- התמותה היא 34%.

### הערכת הכושר הפיזי של חולה

על פי מדד MET, כאשר MET4 (האם החולה יכול לעלות קומה אחת ברגל) משמש כמדד לשאלה האם החולה ילך ישירות לניתוח או שיש צורך בבירור נוסף במידה שה- MET נמוך מ-4.

### הערכת החולה לצורך בירור טרם הניתוח

ניתנת נקודה לכל אחד מהפרמטרים הבאים, במידה שהם קיימים- ניתוח בסיכון גבוה (high risk), מחלת לב איסכמית, אי ספיקת לב, מחלה צרברווסקולרית, סוכרת תלוית אינסולין, קריאטינין מעל 2. לאחר סכימת הנקודות, במידה שהחולה צבר 3 נקודות ומעלה- הוא נשלח לבדיקות, ובמידה שהוא צבר עד שתי נקודות והוא סובל ממחלה לבבית יש לשקול מתן תרופות כגון בתא בלוקרים טרם הניתוח. 

### בדיקות נוספות

יש לבחון סיבוכים נשימתיים כתוצאה מהניתוח. ככל שהצלקת הניתוחית גדולה יותר, כך יש יותר סיבוכים ריאתיים לאחר הניתוח ולכן חשוב לבדוק את מיקום הניתוח. יש להפסיק לעשן כחודשיים טרם הניתוח ולדאוג לאיזון מחלת אסתמה במידה שקיימת. בנוסף יש לערוך צילום חזה לכל מטופל מעל גיל 60 ואק"ג לכל מטופל מעל גיל 40. 

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551023405171
* LCCN: sh85130775

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
רוני דיוה
**רוני דיוה** (נולד בשנת 1967) הוא רואה חשבון המכהן כמנכ"ל הדביבונים הארציהמכללה למינהל.

ביוגרפיה
--------

נולד בגבעתיים בשנת 1967 לאורה ומנשה דיוה – הידועים בפעילותם הציונית בעיראק להשרשת וללמידת השפה העברית בסתר.

דיוה הוא בעל תואר בוגר בחשבונאות ובמימון מהמכללה למינהל. בסיום לימודיו החל לעבוד במשרד רואי החשבון סומך-חייקין KPMG. לאחר מכן שימש כסגן חשב בחברת הכשרת הישוב, כחשב ברשת בתי מלון, כמנהל כספים בחברת טקסטיל, כמנהל כספים וסגן מנהל שלוחת ראשון לציון של המכללה למינהל וכמנהל הכספים במכללה למינהל.

בשנת 2009 נקלעה המכללה למינהל למשבר כלכלי חמור וניצבה בפני פרשת דרכים. בעקבות המשבר פנה יו"ר הסתדרות המעו"ף, ארנון בר-דוד אל רו"ח דיוה, וביקש ממנו לעמוד בראש המכללה ולנסות להצילה מסגירה. החל משנת 2009 ועד היום, משמש רוני דיוה כמנכ"ל המכללה למינהל. 

עם כניסתו לתפקיד, ביצע תוכנית הבראה אינטנסיבית ויסודית, שכללה בדיקה והתאמת צורכי המכללה למינהל בתחומים: כח האדם, שלוחות, מקצועות לימוד, תכנים ותשתיות הארגון והנדל"ן הרב שבבעלות המכללה.

בנוסף לכל אלה, דיוה הוא חבר בדירקטוריונים שונים ובראשם עמית לדרך- עמותה המקדמת ומעצימה את חיילי איתן (בעבר נערי רפול), לשם שילובם המיטבי בחברה. דיוה רואה בערך ההתנדבות ואיתנות החברה ערכים שאותם ינק מבית אבא, רתם מסביבו גורמים נוספים במכללה אשר הצטרפו אף הם לצוות המוביל של עמותת עמית לדרך וכן לפעילויות התנדבותיות נוספות.

רוני דיוה נשוי לקרנית ואב לשלושה ילדים. מתגורר ברמת גן.

קישורים חיצוניים
----------------

* רוני דיוה, הקץ לחלומה של האם היהודייה: תואר אקדמי לא מבטיח הצלחה, באתר TheMarker‏, 2 ביולי 2012
* ynet, מיזם הפסיכומטרי של המכללה למינהל, באתר ynet, 3 באפריל 2013
* ynet, שחקן חדש בשוק הפסיכומטרי, באתר ynet, 3 באפריל 2013
* אתר למנויים בלבד רוני דיוה, תנו סיכוי לחסרי הניסיון, באתר TheMarker‏, 5 בינואר 2014

הערות שוליים
------------

1. ↑  דבר המנכ"ל באתר המכללה למינהל
2. ↑  רו"ח רוני דיוה,שיתוף הפעולה עם הסתדרות המעו"ף היה המפתח להבראתה המלאה של המכללה למינהל, באתר הסתדרות המעו"ף
3. ↑  כיכר השבת, ‏המכללה למנהל באשדוד: הצלחה מוכחת, באתר כיכר השבת, 24 באוגוסט 2011
4. ↑  רוני דיוה - חבר ועד מנהל, באתר "עמית לדרך"
שגיאות פרמטריות בתבנית:מקורות   
פרמטרי חובה [ נושא ] חסרים 



|  |
| --- |
| **ערך מחפש מקורות** |
| רובו של ערך זה אינו כולל מקורות או הערות שוליים, וככל הנראה, הקיימים אינם מספקים. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

הצגת הסידור הראשוני של המשחק קלונדייק (הסידור של הקלפים המוצגים הוא סידור אקראי שנוצר מערבוב החפיסה)
**קלונדייק** (באנגלית: **Klondike**) הוא משחק הסוליטר הפופולרי ביותר, ולכן גם ידוע בתור "סוליטר". במשחק על השחקן לבנות ארבע ערימות של קלפים, אחת עבור כל סידרה, בסדר עולה מאס למלך.

השולחן (סידור ראשוני)
---------------------

את המשחק קלונדייק משחקים עם אמבטרגר סטנדרטית 20 של 52 המבטרגר ללא ג'וקים. המשחק נפתח עם 5\_₪ י 
המסודף אחד, לפים פונים כלפי מטה.

ארבע ערימות הבית ממוקמות בפינה הימנית העליונה.

שאר הקלפים מרוכזים בערימה אחת שהקלפים בה פונים כלפי מטה.

אופן המשחק
----------

על שבע העמודות להיבנות בסדר יורד, ממלך לאס. כך, השחקן יכול להניח 10 על נסיך, אך לא על 3. בנוסף, על הקלפים בעמודות להיות בצבע אדום ושחור לסירוגין.

כל קלף פתוח ניתן להזיז מעמודה לעמודה על בסיס הקלף הגבוה ביותר. השחקן אינו מוגבל להזזת קלפים יחידים. השחקן יכול גם להזיז רצפים המסודרים באופן עוקב בין העמודות. עמודה ריקה ניתן למלא רק במלך. 

השחקן יכול לקחת קלפים מערימת הקלפים (ברוב הפעמים מהסיבה שאזלו לו המהלכים), וכאשר הוא מסיים את הערימה הוא מערבב אותה מחדש. במשחק ידני לקיחת הקלפים נעשית כאשר בכל פעם נלקח הקלף השלישי. 

מטרת המשחק לסיים להניח על ארבעת הערמות העליונות סדרות של קלפים. הערימות צריכות להיות מאורגנות בסדר עולה ועוקב מאס ועד מלך, כל ערימה צריכה להיות מסודרת לפי צבע וסימן אחיד.

ניתן להעביר קלף בודד מהעמודות לערימות בשני הכיוונים. מהערימה הבודדת ניתן להעביר קלף רק בכיוון העמודות או הערימות.

ברגע שנחשפים כל הקלפים ההפוכים בעמודות, הדבר מהווה מפתח לניצחון במשחק. כאשר נקלעים למצב שבו לא נותרו מהלכים לבצע המשחק הפסיד.

ניקוד
-----

כניקוד סטנדרטי, השחקן יקבל חמש נקודות על העברת קלף מהחפיסה לעמודה ו-10 נקודות על כל קלף שנוסף לערימת בית.

אם המשחק לוקח יותר מ-30 שניות, השחקן מקבל גם נקודות בונוס בהתאם לזמן שיידרש לו כדי לסיים אותו. הנוסחה לחישוב הבונוס: 700,000 חלקי זמן המשחק הכולל בשניות. כך, הניקוד הסטנדרטי הגבוה ביותר האפשרי הוא 24,113.
אין תמונה חופשיתאין תמונה חופשית
**אוטו פרנקל** (1919 – מאי 2010) היה רופא פנימאי, פרופסור לרפואה פנימית בבית הספר לרפואה באוניברסיטת תל אביב, מנהל מחלקה פנימית בבית חולים שיבא (1964-1985).

בין עיסוקיו הרבים במחלות פנימיות פרנקל התעניין ועסק רבות בפרמקולוגיה קלינית.

ביוגרפיה
--------

פרנקל נולד בבודפשט לאירמה ולשמואל. אביו היה נוירולוג. פרנקל סיים את לימודיו היסודיים בבית ספר יהודי חילוני בעל צביון ציוני. בנעוריו פרנקל זכה בפרס ראשון לאומי[דרושה הבהרה] בהונגריה במתמטיקה.
פרנקל למד רפואה בבית הספר לרפואה של בודפשט סיים בהצטיינות בשנת 1943.

בשנת 1944, בעיצומה של מלחמת העולם השנייה, גורש פרנקל למחנה הריכוז מאוטהאוזן.

פרנקל ניצל בעזרת פרטיזנים סרבים. לאחר השיחרור חזר לבודפשט. 

פרנקל התחיל התמחות ברפואה פנימית. בהיותו ציוני נשלח כנציג וציר לקונגרס הציוני בבזל בשנת 1947. 

בשנת 1948 פרנקל עלה לארץ ישראל במסגרת עליית האקדמאים. 

פרנקל הוצב כרופא צבאי בבית החולים דונולו. בהמשך עבד עם חולי פוליו בבית החולים בפרדס כ"ץ.

בשנת 1953 החל פרנקל את עבודתו כפנימאי בכיר במחלקתו של הפרופסור הרי הלר בבית החולים תל השומר.

בשנת 1963 יצא פרנקל להשתלמות בלונדון. לאחר חזרתו, מונה פרנקל בשנת 1964 כמנהל מחלקה פנימית בבית החולים תל השומר (ביתן 36). 

במהלך שנות הששים של המאה העשרים לקח פרנקל חלק פעיל בהקמת החוג לרפואה פנימית בבית הספר לרפואה של אוניברסיטת תל אביב.

בסוף שנות השבעים קיבל פרנקל מינוי כפרופסור חבר לרפואה פנימית וכיהן בתפקידו זה וכן בתפקידו כמנהל מחלקה עד שנת 1985. 

עם יציאתו לגמלאות עבד פרנקל שנתיים כיועץ פנימאי למחלקות הכירורגיות ובמקביל כיהן כיושב ראש ועדות רפואיות באגף השיקום של משרד הביטחון עד פרישתו בשנת 1995.

פרנקל נפטר בשנת 2010. נטמן בבית הקברות סגולה בפתח תקווה.

לקריאה נוספת
------------

* פרופ' פרנקל אוטו (ההסתדרות הרפואית בישראל, אתר הר"י)

הערות שוליים
------------

1. ↑  אתר "Billiongraves"
2. ↑  פרמקולוגיה קלינית - מדע הפרמקולוגיה הקלינית עוסק בטיפול תרופתי מושכל ובטוח לחולים בהתבסס על רפואה מבוססת הוכחות, רפואה מותאמת אישית ומרשם תרופות מאוזן
Ganciclovir structure
**גנציקלוביר** (ganciclovir) היא תרופה אנטי-ויראלית המשמשת לטיפול בווירוסים מסוג HSV, VZV, CMV.
משווק תחת השם המסחרי Cytovene ו-Cymevene ולשימוש מקומי בעין כויטרסרט.
קיימת תצורה לשימוש דרך הפה עם זמינות הביולוגית גבוהה - valganciclovir.

תצורות
------

גנציקלוביר קיים בתצורות IV, דרך הפה או ישירות כג'ל למריחה על העין (ophtalmic gel).

פעילות
------

גנציקלוביר הוא אנלוג של בסיס הדנ"א 2′-deoxy-guanosine שעובר פוספורילציה על ידי אנזים (phosphotransferase UL97) אשר ספציפי לווירוס ולא נמצא בשאר תאי האדם הלא נגועים.
הצורה האקטיבית של התרופה מעכבת באופן תחרותי את ה-DNA polymerase וגורם להפסקה של שכפול החומר הגנטי של הווירוס.

קינטיקה
-------

זמן מחצית החיים של התרופה הוא 4 שעות, אולם כאשר היא נמצאת בתוך התא זמן מחצית החיים מתארך ל-16–24 שעות.
הסילוק של התרופה (clearance) נמצא ביחס ישר לסילוק של הקראטינין ולכן תפקודי הכליות משמעותיים לחולים הנוטלים תרופה זו.

אינדיקציות ושימושים
-------------------

* במעבדה, מחוץ לגוף האדם, הראה גנציקלוביר אפקטיביות כנגד: CMV, HSV, VZV, EBV, HHV-6, HHV-8.
* תצורת ה-IV הראתה כמעכבת את ההתקדמות של CMV retinitis בחולי איידס וזה אף יותר אפקטיבי כאשר ניתן ביחד עם פוסקרנט. כמו כן intraocular על ידי הזרקה לתוך ה-vitreal body לטיפול ב-CMV retinitis. בנוסף משמש לטיפול ב-CMV colitis, esophagitis, pneumanitis בחולים עם מערכת חיסון מדוכאת.
* פרופילקציה כנגד הדבקות ב-CMV בחולים אשר עברו השתלה.
* אפשרי לשימוש כנגד וירוסי HSV ו-VZV אולם, acyclovir משמש בדרך כלל לטיפול במצבים אלו.

עמידות
------

עמידות נרכשת עם שימוש ממושך.
העמידות הנפוצה ביותר מתפתחת על ידי מוטציה באנזים phosphotransferase UL97 אשר מובילה להפחתה באנזים בצורה הפעילה שלו (triphosphorylated).
עמידות נוספת יכולה להגרם על ידי מוטציה נוספת בשם UL54 ב-DNA polymerase ועמידות זו היא יותר גבוהה ומקנה גם עמידות לתרופות foscarnet ו-cidofovir.
במקרים מסוימים תשקל גם הוספה של CMV hyperimmune globulin.

תופעות לוואי
------------

העמידות הנפוצה ביותר, במיוחד בשימוש IV, היא דיכוי מח העצם (myelosuppression) ויכולה להיווסף על העמידות הנרכשת בשימוש בתרופות zidovudin, azathioprine, mycophenolate, mofetil.
תופעות לוואי נוספות: בחילות, שלשולים, חום, פריחה, כאב ראש, חוסר שינה, ובעיות במערכת העצבים הפריפרלית (peripheral neuropathy).
תופעות לוואי נדירות הם הרעלה של מערכת העצבים המרכזית והרעלת כבד.

אינטראקציות עם תרופות נוספות
----------------------------

אם ניתן ביחד עם probenecid, רמות התרופה (ganciclovir) יכולות לעלות בדם.
אם ניתן ביחד עם didanosine יכולות להעלות את רמות התרופה didanosine.

קישורים חיצוניים
----------------

ויקישיתוף מדיה וקבצים בנושא **גנציקלוביר** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
אמירה הדרה, 1940אמירה הדרה, 1940
**אמירה הדרה (לצרוס)** (1917–2006) הייתה ספורטאית ישראלית ומורה לחינוך גופני.

הדרה נולדה בגרמניה. הייתה חברת מכבי בגרמניה, עסקה בכדורסל, התעמלות, שחייה, כדוריד ואתלטיקה. למדה בגרמניה חינוך גופני ועבדה כמורה לחינוך גופני. השתתפה בכינוס הפועל בברלין ב-1937.

עלתה לארץ ישראל ב-1939 לבדה. לימדה בתחילת דרכה בארץ חינוך גופני בעפולה, גניגר וקריית חיים. בהמשך עבדה שנים רבות כמורה לחינוך גופני בבית הספר הריאלי העברי בחיפה.

החזיקה בשיא הפועל בהטלת כידון (30.38 מ'). הייתה חברת נבחרת האתלטיקה של הפועל.

ב-1950 הייתה חברת הנבחרת הראשונה של כדורסל הנשים של ישראל, שנשלחה לאליפות אירופה בכדורסל נשים 1950. הדרה הייתה בין נציגות הפועל בנבחרת, ושיחקה בהגנה. הנבחרת יצאה לאליפות ללא הכנה מספקת, וסיימה במקום ה-11 מתוך 12. הדרה שלחה דיווחים חדשותיים מהאירוע וציינה: "למדנו הרבה, ונוכיח זאת. קבוצתנו הצעירה — עתידה לפניה, מאחר שתוך שבוע מישחקים אחד הוכיחה התקדמות כה רבה."

הדרה השתתפה בנבחרת האתלטיקה הקלה של ישראל למכביה השלישית ב-1950.

ב-1950 נבחרה לוועד של התאחדות מורי ההתעמלות בחיפה.

* אמירה הדרה עם אביה, 1927אמירה הדרה עם אביה, 1927
* על חוף הים בנהריה, 1943על חוף הים בנהריה, 1943
* עם מורה לספורט במחנה בקיסריה, 1943עם מורה לספורט במחנה בקיסריה, 1943

קישורים חיצוניים
----------------

ויקישיתוף מדיה וקבצים בנושא **אמירה הדרה** בוויקישיתוף
* נדב מן, 1 ו-2 מתח רגליים: תלמידי הריאלי נכנסים לכושר, באתר ynet
* יורם אהרוני, נבחרת ישראל בכדורסל באליפות אירופה לנשים, 1950, באתר המכללה האקדמית בווינגייט
* נבחרת ישראל ראשונה באליפות אירופה 1950, באתר של ענת דרייגור

הערות שוליים
------------

1. ↑  אתלטיקה קלה, קול העם, 24 באוקטובר 1947
2. ↑  אתלטיקה קלה - נבחרת הפועל יוצאת לקפריסין, משמר, 4 באוקטובר 1946
3. ↑  נבחרת כדורסל בנות יוצאת לבודאפשט, על המשמר, 8 במאי 1950
4. ↑  דולק אומשווייף, ישראל בין 12 מדינות בבודאפשט, על המשמר, 2 ביוני 1950
5. ↑  אמירה הדרה, התקדמות רבה במשחקי הישראליות בכדורסל, על המשמר, 7 ביוני 1950
6. ↑  אמירה הדרה, ישראל באליפות אירופה בכדורסל לנשים, על המשמר, 26 במאי 1950
7. ↑  נבחרת ישראל למכבייה, הארץ, 27 בספטמבר 1950
8. ↑  The Haifa section of the Gymnastic Teachers Association, פלסטיין פוסט, 19 בינואר 1950
**אגם בלד** (בסלובנית: **Blejsko jezero**; בגרמנית: **Bleder See** או **Veldeser See**) הוא אגם באלפים היוליאניים, באזור קרניולה עילית שבצפון-מזרח סלובניה סמוך לעיירה בלד. האגם מהווה יעד תיירותי חשוב בסלובניה.

גאוגרפיה והיסטוריה
------------------

מקורו של אגם בלד הוא בגלישת קרחונים ובתזוזות טקטוניות של הלוחות היבשתיים. אורכו 2,120 מטרים ורוחבו 1,380 מטרים. עומקו המרבי הוא 29.5 מטרים ובמרכזו אי קטן.

אגם בלד מוקף ערים ויערות. טירת בלד שנבנתה בימי הביניים ניצבת על צוק מעל הגדה הצפונית של האגם.

באגם התקיימו אליפויות העולם בחתירה בשנים 1966, 1979, 1989 ו-2011.

האי בלד
-------

במרכז האגם אי אשר קרוי על שם האגם (Blejski otok). באי קיימת כנסייה המוקדשת לחג עליית מרים.

בכנסייה יש צריח בגובה 52 מטרים. גרם מדרגות בסגנון הבארוק שנבנה בשנת 1655 וכולל 99 מדרגות מוביל מהגדה של האי אל הכנסייה. בכנסייה נערכות חתונות רבות. באופן מסורתי, נשיאת החתן את הכלה במדרגות ביום החתונה מביאה איתה מזל טוב. באופן מסורתי חתנים נושאים את כלותיהם בגרם המדרגות באופן החתונה, באמונה שהדבר יביא מזל לזוג המתחתן. זוגות נישאים נוהגים גם להביע משאלה בתוך הכנסייה.

ראו גם
------

* תיירות בסלובניה

קישורים חיצוניים
----------------

ויקישיתוף מדיה וקבצים בנושא **אגם בלד** בוויקישיתוף
* אגם בלד, באתר אנציקלופדיה בריטניקה (באנגלית)  (הקישור אינו פעיל, 17 בנובמבר 2020)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535776005171
* GND: 4328450-4
* LCCN: no98007892
* NKC: ge118175
* SUDOC: 191601888
* VIAF: 159754970
* WorldCat (עם VIAF): 159754970

 |
|  |
| --- |
| **ערך מחפש מקורות** |
| רובו של ערך זה אינו כולל מקורות או הערות שוליים, וככל הנראה, הקיימים אינם מספקים. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

**כורש הראשון** (בפרסית עתיקה: **Kuruš**; בפרסית: **کوروش**; ביוונית: **Κῦρος**) היה מלך אנשאן בין השנים 600-580 לפני הספירה (חלק מהחוקרים טוענים כי מלך בין 652-600 לפני הספירה). נכדו המפורסם היה כורש הגדול, הידוע גם ככורש השני.

כורש היה בן השושלת האחמנית. ככל הנראה היה נכדו של האחמניש ובנו של צ'ישפיש. לפי אחת הסברות, בניו של צ'ישפיש חילקו את הממלכה ביניהם לאחר מותו. כורש מלך על אנשאן, ואחיו ארירמנס מלך על פרס.

תיארוך תקופת המלוכה אינו ודאי. יש חוקרים המציעים לזהותו עם מלך בשם "Kuras of Parsumas", המוזכר לראשונה בסביבות שנת 652 לפני הספירה. באותה שנה שמש-שום-אוכין, מלך בבל (668-648 לפנה"ס) התמרד נגד אחיו הגדול אשורבניפל, מלך אשור (668-627 לפנה"ס). Kuras מוזכר כשותף לברית צבאית עם הבבלי. המלחמה בין שני האחים הסתיימה ב-648 לפנה"ס בתבוסה והתאבדות של שמש-שום-אוכין.

Kuras מוזכר שוב בשנת 639. באותה שנה אשורבניפל הצליח להביס את עילם והפך לאדונם של בעלי בריתו לשעבר. Kuras היה כנראה ביניהם. בנו הבכור ארוקו (Arukku) נשלח לאשור כדי לחלוק כבוד למלכו. Kuras נעלם מהתיעוד היסטורי, אך הצעת הזיהוי שלו עם כורש מסיית לחבר את השושלת האחמנית לאירועים החשובים של המאה ה-7 לפנה"ס.

אשורבניפל מת ב-627 לפנה"ס. כורש כנראה המשיך לחלוק כבוד לבניו ויורשיו אשור-אתיל-אילני (מלך בין 627-623 לפנה"ס) וסין-שר-אישכון (מלך בין 623 ל-612 לפנה"ס). שניהם התנגדו לברית בראשות Cyaxares מלך מדי (633-584 לפנה"ס) ונבופלאסר מלך בבל (626-605 לפנה"ס). בשנת 612 לפני הספירה, הצליחו בעלי הברית ללכוד את הבירה האשורית נינוה, ולמעשה סימנו את סוף האימפריה האשורית. שרידי הצבא האשורי תחת אשור-אובליט השני (מלך בין 612-609 לפנה"ס) המשיכו להתנגד מחרן.

מדי ובבל חילקו ביניהן את אדמות האימפריה אשורית, ונראה שאנשאן נפלה בידי הבבלים. כורש סיים את חייו, כנראה, תחת שלטונו של Cyaxares או של Astyages בנו (584-550 לפנה"ס). כורש הוחלף על ידי בנו כנבוזי הראשון, ונכדו היה כורש הגדול, מייסד האימפריה הפרסית.

לפיכך, תיארוך חייו ושלטונו ממקמים את כורש הראשון יותר ממאה שנה לפני נכדו. ייתכן שהוליד את כנבוזי בגיל מבוגר ושמת בגיל מתקדם. יש הטוענים שכורש ו-Kuras היו דמויות נפרדות ושאין קשר ברור ביניהם. נראה שכורש שלט בתחילת המאה ה-6 לפנה"ס ושלטונו היה חסר אירועים. בשל מחסור בתיעוד מספק לתקופה היסטורית זו, אין לדעת איזו תאוריה נכונה יותר.

קישורים חיצוניים
----------------

ויקישיתוף מדיה וקבצים בנושא **כורש הראשון** בוויקישיתוף
* כורש הראשון, באתר אנציקלופדיה בריטניקה (באנגלית)

* A. Shapur Shahbazi, "Cyrus I". In Ehsan Yarshater (ed.), Encyclopædia Iranica, ‏vol. 6, Routledge & Kegan Paul.


|  |  |  |
| --- | --- | --- |
| **הקודם**:**צ'ישפיש** | **השושלת האחמנית** | **הבא**:**כנבוזי הראשון** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 124751415
* VIAF: 18165306
* WorldCat: viaf-18165306

 |
**Kh-101** (ברוסית X-101, לפי קוד דיווח נאט"ו **AS-23 Kodiak**) הוא טיל שיוט אסטרטגי, אוויר-קרקע רוסי בעל טכנולוגיית חמקנות וטווח מקסימלי של 5500 קילומטרים.

עיצוב
-----

הטיל מיוצר על בסיס טכנולוגי חדש, בעל רכיבים רוסיים בלבד, בניגוד לדורות קודמים של טילים אלו, שהיו להם רכיבים ממדינות ברית המועצות לשעבר. משתמש במערכת הנחיה משולבת: מערכת אינרציאלית עם תיקון אופטי-אלקטרוני; בחלק האחרון נעשה שימוש בראש ביות.

Kh-101 יכול לקבל מידע מורכב הן על המסלול והן על הקואורדינטות של המטרה. בניגוד לטילים מהדור הקודם, קיימת אפשרות מהותית לשנות את המטרה כאשר הטיל כבר במעוף. במצב הובלה המנוע ממוקם בתוך הרקטה, הכנפיים מקופלות מתחת לרקטה וגם יחידת הזנב מקופלת. לאחר השיגור, המנוע (טורבו-ג'ט דו-מעגלי דגם R95TM-300) מורחב מגוף הרקטה, הנוצות מונחות בהתאם לתוכנית "כנף נמוכה".

הגרסה הגרעינית (**Kh-102**) נושאת ראש נפץ עם תפוקה, לפי מקורות שונים, של 250 קילוטון או 1 מגהטון.

קישורים חיצוניים
----------------

ויקישיתוף מדיה וקבצים בנושא **Kh-101** בוויקישיתוף

הערות שוליים
------------

1. ↑  «Наш ответ «Томагавкам»: на что способна российская сверхдальняя крылатая ракета Х-101/Х-102, RT на русском (ברוסית)
2. ↑  Крылатую ракету Х-101 улучшили с учетом сирийского опыта, Российская газета
**חיסלה ראקל מוטה אוקמפו** (בספרדית: **Gisela Raquel Mota Ocampo**‏; 13 במרץ 1982 - 2 בינואר 2016) הייתה פוליטיקאית מקסיקנית ממפלגת המהפכה הדמוקרטית. בשנים 2013–2016 כיהנה כנציגה בקונגרס ה-62 של מקסיקו (אנ'). לאחר שזכתה בבחירות ביוני 2015 נכנסה לתפקידה כראש העיר של טמיסקו (אנ') ב-1 בינואר 2016 וכיהנה בתפקיד עד לרציחתה למחרת, ב-2 בינואר 2016.

חיים אישיים
-----------

מוטה אוקמפו נעצרה באוקטובר 2015 בשל מעורבות בתאונת דרכים בעת שנהגה בשכרות ותקיפת שוטר תנועה. היא ניסתה להימנע מתשלום פיצויים בעזרת היותה ראש עיר נבחרת ופגעה במספר אנשים. סרטונים מהמקרה הפכו לויראליים במקסיקו.

רציחתה
------

בבוקר 2 בינואר 2016, יום לאחר כניסתה לתפקיד כראש עיר, מספר אנשים חמושים פרצו לביתה בפואבלו וייחו, ירו בה בפתח ביתה ורצחו אותה. רגעים לאחר מכן פתחה משטרת מקסיקו במרדף, בו חיסלה שניים מהחמושים ועצרה שניים נוספים.

לאחר מותה מושל מורלוס גרקו רמירס הכריז על שלושה ימי אבל במדינת מורלוס, בה נמצאת טמיסקו, והורה להוריד את כל הדגלים במדינה לחצי התורן. רמירס ביקש גם אבטחה מוגברת בקרב כל ראשי הערים של המדינה.

הערות שוליים
------------

1. ↑  מכסיקו: ראש עיר נרצחה ביומה הראשון בתפקיד, באתר ynet
**פדריקו פרננדס** (בספרדית: **Federico Fernández**; נולד ב-21 בפברואר 1989) הוא כדורגלן ארגנטיני שמשחק בעמדת הבלם.

קריירה
------

פרננדס הופיע לראשונה בקבוצת הבוגרים ב-14 בספטמבר 2008, באפרטורה, בהפסד קבוצתו אסטודיאנטס 1-0 לולס סארספילד. הוא שיחק פעמיים במסגרת טורניר גביע סודאמריקנה באותה שנה, בו הגיעה הקבוצה לגמר הטורניר.

בינואר 2009 הוא צורף לסגל נבחרת ארגנטינה בכדורגל עד גיל 20 לקראת אליפות דרום אמריקה בכדורגל עד גיל 20 שהתקיים אותה שנה בוונצואלה.

הוא הבקיע את שערו הראשון בליגה ב-2 במאי 2009 במשחק נגד לנוס. בהמשך אותה עונה, זכתה קבוצתו בגביע ליברטדורס והוא הופיע כמחליף בשני משחקים בטורניר.

בדצמבר 2010 הוא חתם בקבוצת נאפולי הליגת העל האיטלקית בחוזה של כ-3 מיליון אירו. מכיוון שלא היה ברשותו דרכון אירופי, הוא הגיע לאיטליה רק ביולי 2011.
ב-2 בנובמבר 2011 הבקיע את שני השערים הראשונים שלו במדי נאפולי, בהפסד הקבוצה לבאיירן מינכן במסגרת שלב הבתים של ליגת האלופות.

בינואר 2013 הושאל לקבוצת חטאפה מהליגה הספרדית ושיחק שם עד סוף אותה עונה. ב-20 באוגוסט 2014 חתם בסוונסי סיטי מהפרמייר ליג לארבע שנים. ב-9 באוגוסט 2018 חתם בניוקאסל יונייטד לשנתיים.

ב-2014 נכלל בסגל נבחרת ארגנטינה למשחקי מונדיאל 2014.

קישורים חיצוניים
----------------

ויקישיתוף מדיה וקבצים בנושא **פדריקו פרננדס** בוויקישיתוף
* פדריקו פרננדס, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  באתר sky sport

| **נבחרת ארגנטינה – מונדיאל 2014 (מקום שני)** |
| --- |
| 1 רומרו • 
2 גאראי • 
3 קמפאניירו • 
4 סבאלטה • 
5 גאגו • 
6 ביגליה • 
7 די מריה • 
8 פרס • 
9 היגוואין • 
10 מסי • 
11 מ. רודריגס • 
12 אוריון •
13 א. פרננדס • 
14 מסצ'ראנו •
15 דמיצ'ליס •
16 רוחו •
17 פ. פרננדס •
18 פלאסיו •
19 אלברס •
20 אגוארו •
21 אנדוחר •
22 לאבסי •
23 בסנטה •
מאמן: סאבלה | ארגנטינהארגנטינה |
**אוטו האסה** (בגרמנית: **Otto Hasse**;‏ 21 ביוני 1871 – 28 בספטמבר 1942) היה גנרל גרמני אשר לחם במלחמת העולם הראשונה, ולאחר המלחמה שימש כראש משרד הגייסות (מקביל למטה הכללי) של הרייכסווהר בין 1922–1926.

ביוגרפיה
--------

האסה נולד בשלאו ב-21 ביוני 1871. ב-27 בספטמבר 1890 הוא התגייס לצבא הקיסרות הגרמנית והוצב ברגימנט הרגלים ה-46 (שלזיה התחתית ה-1 - הרוזן פון קירכבאך). ב-17 בדצמבר 1891 הוא הועלה לדרגת לויטננט משנה. באוקטובר 1899 הוא החל ללמוד באקדמיית המלחמה בברלין. כעבור שלוש שנים החל לשרת במטה הכללי. ב-24 בנובמבר 1915 הוא הועבר לתפקיד ראש מטה קורפוס המילואים ה-5 שלחם בחזית המערבית במלחמת העולם הראשונה. ב-18 באוגוסט 1916 הוא הועלה לדרגת אוברסט-לויטננט. ב-4 בפברואר 1917 הוא הועבר לשמש כראש מטה קורפוס המילואים ה-10. ב-23 בדצמבר של אותה שנה הוא עוטר בפור לה מריט - העיטור הצבאי הגבוה ביותר של הצבא הקיסרי. ב-12 במאי 1918 נוספו עלי אלון לעיטור הפור לה מריט שלו. ב-4 באוגוסט של אותה שנה מונה לראש מטה הארמייה ה-9. הוא שרד בתפקיד רק עד 22 באוגוסט, אז הועבר לשמש כראש מטה הארמייה ה-1. בתפקיד זה הוא כיהן תחת שלושה מפקדים שונים עד 19 בדצמבר של אותה שנה.

בעקבות פירוק הצבא הקיסרי ב-1919, התגייס האסה לרייכסווהר. ב-1 באוקטובר של אותה שנה הוא נשלח לברלין ומונה לראש מחלקה במשרד הרייכסווהר (משרד ההגנה). ב-1 באפריל 1922 הוא מונה לראש משרד הגייסות - שם מכובס שנועד לאפשר לגרמניה להקים מטה כללי בלי להפר את חוזה ורסאי. בתפקיד זה הוא כיהן עד לשנת 1926 כאשר הוחלף על ידי גאורג וצל. בתפקידו כראש משרד הגייסות, האסה היה בפועל הרמטכ"ל של הרייכסווהר. ב-1 בפברואר 1923 הוא הועלה לדרגת גנרל-מיור. באותה שנה הוא נסע לברית המועצות וחתם על אמנה צבאית סודית, שנועדה לאפשר לשתי המדינות המצורעות של אירופה לייצר נשק במשותף. ב-1 בפברואר 1926 הוא הועלה לדרגת גנרל-לויטננט ומונה למפקד הדיוויזיה ה-3 ולמפקד המחוז הצבאי ה-3. ב-1 בפברואר 1929 הועלה לדרגת גנרל. ב-1 באפריל של אותה שנה הוא מונה למפקד קבוצת הפיקוד ה-1 בברלין. ב-30 בספטמבר 1932 הוא עזב את הצבא. הוא נפטר בברלין ב-28 בספטמבר 1942.

משפחתו
------

האסה היה בנו של השופט ארנסט לאופולד פון האסה ואשתו הלנה מריה אמיליה לבית הולץ. אחיו הגדול היה הגנרל ארנסט האסה. ב-5 באוקטובר 1897 הוא נישא לאווה קתרינה ויטה, בתו של גנרל-מיור אוטו ויטה. ב-16 במרץ 1901 נולד בנם היחיד הנס אוטו ארנסט האסה.

קישורים חיצוניים
----------------

ויקישיתוף מדיה וקבצים בנושא **אוטו האסה** בוויקישיתוף
* אוטו האסה באתר lexikon der wehrmacht
* אוטו האסה באתר prussian machine
* אוטו האסה באתר forum axis history

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb166159796 (data)
* GND: 123636078
* VIAF: 27984324
* WorldCat: viaf-27984324

 |
**עוגן – קרן להלוואות ללא ריבית** (עד 2018 נקראה **האגודה הישראלית להלוואות ללא ריבית** **- IFLA**) היא עמותה פילנתרופית שמעניקה לישראלים עובדים ממעמד הביניים ומהשכבות החלשות באוכלוסייה הישראלית הלוואות ללא ריבית ומסייעת לעסקים קטנים בישראל שמתמודדים עם קושי כלכלי. האגודה הוקמה בשנת 1990 ומאז הקמתה העניקה עשרות אלפי הלוואות בסכום מצטבר של כמיליארד ש"ח.

ההלוואות
--------

האגודה מספקת הלוואות לצרכים עסקיים ומשפחתיים שונים, בהם אימוץ ילדים, טיפולי פוריות, רכישה של ציוד רפואי, תרופות שאינן בסל הבריאות, מימון של ניתוחים, סטודנטים שרוצים ללמוד במכללה או באוניברסיטה אך נתקלו בקשיים כלכליים, שיפוץ דירות, רכישת דירה, למשפחות ברוכות ילדים, למשפחות חד-הוריות, לעולים חדשים, למשפחות ישראליות שמצבן הכלכלי קשה, כיסוי חובות ועוד.

הלוואות ניתנות לישראלים עובדים בעלי הכנסה חודשית (נטו) של בין 3,000 ל-20,000 ש"ח, שנמצאים במקום העבודה לפחות שנה אחת. ההלוואות ניתנות בסכומים של בין 20,000 ל-30,000 ש"ח בהתאם למצב הכלכלי והמשפחתי של הלווה. הלוואות אלה ניתנות לכל מטרה, החזרי הלוואה מסוכמים מראש עם הלווה, מספר החזר התשלומים נע בין 30 ל-67 תשלומים, בהתאמה מלאה לגובה ההכנסה של הלווה ולסכום הלוואה שניתנה.

הלוואות לבעלי עסקים קטנים ובינוניים, לשם הרחבת העסק או השלמת הון חוזר, ניתנות (בכפוף לאישור ועם ערבות) עד סכום של 90,000 ש"ח.

דיור
----

בחודש מרץ 2017 ייסדה האגודה מחלקה ייעודית לסיוע ולווי צעירים ישראלים בתהליך הרכישה של הדירה הראשונה. המחלקה החדשה נקראת "אחים לבית", והיא משלבת ליווי מקצועי מצד מומחים בשוק הנדל"ן למערך הסיוע הפיננסי שמעניקה קרן הדדית כדי לסייע לצעירים ישראלים לרכוש את דירתם הראשונה.

המחלקה עוסקת בייעוץ בכל הנוגע לאפשרויות מיצוי ההון העצמי ומספקת הנחיה לגבי הליך בחירת הבית המתאים ביותר למשפחה וליכולותיה הכלכליות. בנוסף מאפשרת המחלקה סיוע כלכלי למשפחות אשר יזדקקו לעזרה בגיוס ההון העצמי, על ידי מתן הלוואה ללא ריבית.

היסטוריה
--------

האגודה הוקמה על ידי פרופסור אליעזר יפה, עולה מארצות הברית, פרופסור לעבודה סוציאלית ומראשוני המורים בבית הספר לעבודה סוציאלית של האוניברסיטה העברית בירושלים. האגודה נוסדה כדי לסייע לעולים החדשים שהגיעו לארץ בשנות השמונים והתשעים, בעיקר מאתיופיה ומברית המועצות. 

לאחר ביקור במרכז קליטה החליט יפה להקים גוף שיתמוך בביסוס העולים החדשים בארץ. לדברי יפה, "לא רצינו לאסוף תרומות של ריהוט ובגדים משומשים, או מזון, להקים מחסנים עבור המוצרים האלה ולרכוש משאיות כדי לחלקם. בנוסף מפעלים כאלה היו מגבילים מאוד את יכולתם של העולים לפתח כלכלה עצמאית. ידענו שרצוי לאדם להיות עצמאי ולרכוש בעצמו את המוצרים הנחוצים לו. לכן בחנו את שמונה מעלות הצדקה של הרמב"ם, והמעלה הגבוהה ביותר היא לתת לנזקק הלוואה ללא ריבית או מקום עבודה שמאפשר לו לעזור לעצמו, לשמור על כבודו ולהפכו לעצמאי".

דרך מאמר של יפה שהתפרסם בג'רוזלם פוסט גויסו תורמים מארצות הברית וב-1990 נרשמה העמותה בישראל והחלה לפעול מירושלים, שם נמצא מרכזה עד היום.

קישורים חיצוניים
----------------

* אתר האינטרנט הרשמי של האגודה הישראלית להלוואות ללא ריבית
* האגודה הישראלית להלוואות ללא ריבית, באתר "גיידסטאר ישראל"

הערות שוליים
------------

1. ↑  פרופסור אליעזר יפה ז"ל | IFLA (ארכיון)
אובליסק הקיסר וילהלם השני ואשתו
**טיילת לואי** היא טיילת שהוקמה ב-1992 לאורך רחוב יפה נוף בחיפה הנמתחת על קו הרכס ממלון bay view (נוף לשעבר) עד אנדרטת הקיסר ומשקיפה לנוף מפרץ חיפה.  

הטיילת נתרמה על ידי פול ומאי גולדשמידט, תושבי חיפה שעלו מדרום אפריקה, לזכר בנם לואי (אוריאל) שנהרג בתאונת דרכים (ב-15 במאי 1971). פול גולדשמידט היה הקבלן הראשי של הגנים הבהאיים והטיילת, שאורכה כ-400 מטרים, שולבה ככניסה לגנים. לימים תרמה משפחת גולדשמידט גם לשיפוץ גן החיות ואף הוא נקרא על שם בנם.

אתרים לאורך הטיילת
------------------

### מסעדת הרונדו

מסעדת הרונדו של מלון דן כרמל, שתוכננה על ידי שמואל רוזוב, בנויה ממבנה מעוגל העומד על עמודים אלכסוניים וממנו נשקף נוף מפרץ חיפה. המסעדה משמשת את אורחי המלון ולאירועים. בתוכנית המקורית של המבנה תוכנן להבנות קיוסק מתחת למסעדה אך תוכנית זאת לא יצאה אל הפועל והרחבה מתחתיו משמשת כחלק מן הטיילת.

### מרפסת תצפית

מרפסת התצפית בנויה מעל הרחוב וממנה תצפית למפרץ חיפה, לגליל המערבי (בואכה ראש הנקרה) ולרכס רמים.

### בריכת האיילה

גן "יפה נוף" תוכנן גם הוא על ידי שמואל רוזוב כחלק מתכנון הגנים הציבוריים בשנות ה-50. בגן שולבה בריכה עם מפל קטן ופסל של איילה ולמרגלותיה עופר שפוסל בידי אריה רזניק.

### אובליסק הקיסר

 ערך מורחב – **אובליסק הקיסר בחיפה**  

חורשה קטנה ובמרכזה עמוד זיכרון שהוקם ב-1910 לזכר ביקור הקיסר הגרמני וילהלם השני ב-1898. העמוד המקורי שפניו היו צפונה נהרס בחלקו עם כיבוש חיפה בידי הבריטים במלחמת העולם הראשונה. המקום שופץ בביקור נכדו של הקיסר בחיפה ב-1982, בעידודו של פרופ' אלכס כרמל (ראשון חוקרי הטמפלרים בארץ). כיום נמצא במקום גם תותח ימי בלגי (שיוצר בלייז') ממודל צרפתי, בעל טעינת לוע, שהובא למקום מגן הזיכרון כ"משקל נגד" לצד הגרמני-טורקי שהפסיד במלחמה.

מוקד תיירות
-----------

הטיילת משמשת כמוקד תיירות בחיפה בשל הנוף הנשקף ממנה, קרבתה לכניסה לגנים הבהאים וכמקום אירוח ירידים שונים. בבניית הטיילת ניתנה תשומת לב גם לחנייה ולשירותים.

בדצמבר 2021 החליטה עיריית חיפה להרחיב את אירועי החג של החגים גם לטיילת לואי שבן יתקיימו במשך 4 ימים בין 25 ל-28 בדצמבר פסטיבל הכולל שלושה מופעים כל ערב, מופעי רחוב וממכר ושוק של אוכל.

ראו גם
------

* מרכז הכרמל
* כרמלהיים

קישורים חיצוניים
----------------

ויקישיתוף מדיה וקבצים בנושא **טיילת לואי** בוויקישיתוף
* טיילת לואי באתר עיריית חיפה

הערות שוליים
------------

1. ↑  על אף שהיום כניסה זאת אינה בשימוש.
2. ↑  פסל חדש בגן האם, דבר, 10 ביוני 1954
3. ↑  אריה לרנר (עריכה ומבוא), **אריה רזניק - מבחר מיצירותיו (1942 - 1962)**, הוצאת אמנים בישראל, תשכ"ג
4. ↑  ראו על הפסל אריה רזניק במרכז המידע לאמנות ישראלית, מוזיאון ישראל.
5. ↑  מפנה העמוד הפעם דרומה.
6. ↑  התותח העתיק שמוצב כיום בטיילת לואי ותותחים עתיקים בישראל באתר פרש
7. ↑  גם הם במימון משפחת גולדשמיט.
8. ↑  עיריית חיפה, לראשונה בחיפה: יריד חג החגים "במרפסת של המדינה", באתר עיריית חיפה, ‏23 בדצמבר 2021
אחד הסנופארקים בשפינדלרוב מלין**שפינדלרוב מלין** (בצ'כית: **Špindlerův Mlýn**. בפי המקומיים: שפינדל) היא עיירת סקי בצפון צ'כיה. היא נמצאת בשמורת טבע הקרויה Krkonoše (בעברית: ההרים הענקיים) ונחשבת ליעד הסקי הידוע והפופולרי ביותר במדינה.

שפינדלרוב מלין מרוחקת כ-170 ק"מ מבירת צ'כיה, פראג. הפירוש המילולי של שם העיירה הוא הטחנה של שפינלדר, והיא קרויה על שם טחנת קמח שהייתה שייכת למשפחה בשם הזה והיוותה מקום מפגש לתושבים. הסופר הצ'כי המפורסם פרנץ קפקא התגורר בשפינדלרוב מלין שעה שכתב את ספרו הטירה.
במרכז העיירה זורם נחל המתפתח בהמשך לנהר האלבה (Elbe). כיום מונה שפינדלרוב מלין כ-1,300 תושבים והיא ערוכה לשכן כ-10,000 תיירים בבת אחת.

אתר הסקי
--------

שטח הגלישה בשפינדלרוב מלין מתפרס על פני שני רכסים – מדבדין (Medvedin) וסבטי פטר (Svaty Petr). באתר 20 מסלולים לסקי אלפיני באורך כולל של כ-25 ק"מ וכן כ-100 ק"מ של מסלולים לגלישת קרוס קאנטרי. 15 המעליות שבאתר מסוגלות לשנע כ-20 אלף גולשים בשעה. 
גובה המסלולים באתר נע בין 700 ל-1,310 מטר. מיקומה הצפוני של שפינדלרוב מלין ביחס למרבית אתרי הסקי באירופה (קו רוחב 50 צפון) תורם לכיסוי שלג איכותי שמאפשר גלישה במשך 5 חודשים מדי שנה (נובמבר-מרץ).

קישורים חיצוניים
----------------

ויקישיתוף מדיה וקבצים בנושא **שפינדלרוב מלין** בוויקישיתוף
* אתר האינטרנט הרשמי של שפינדלרוב מלין
* אתר העירייה
* ynet, שפינדלרוב מלין - Spindleruv Mlyn, באתר ynet, 14 בדצמבר 2009
* אדם קרני, ‏לגלוש בשמורת הענקים - אתר הסקי שפינדלרוב מלין, באתר GoTravel

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535849005171
* BnF: cb12561415x (data)
* GND: 4322784-3
* LCCN: n98044135
* NKC: ge131545
* VIAF: 139734072
* WorldCat (עם VIAF): 139734072

 |
**וילסון ברונו נבאל דה קוסטה אדוארדו** (בפורטוגזית: **Wilson Bruno Naval da Costa Eduardo**; נולד ב-8 ביולי 1990) הוא כדורגלן אנגולי המשחק בעמדת החלוץ באפואל ניקוסיה.

אחיו, הוא הכדורגלן ז'ואאו מריו.

קריירת מועדונים
---------------

אדוארדו התחיל את הקריירה שלו בקבוצת הילדים של וילאר, ממנה עבר לפורטו ובגיל 14 הצטרף למחלקת הנוער של ספורטינג ליסבון. בקיץ 2010 הושאל לריאל מהליגה השלישית ובמהלך העונה הושאל לפורטימוננסה מהליגה השנייה, בה היה שותף לחזרה של המועדון לליגת העל הפורטוגלית אחרי היעדרות של 20 שנה.

בעונת 2010/2011 הושאל לביירה-מאר. ב-29 באוגוסט 2010 הבקיע את שער הבכורה שלו בליגה הפורטוגלית בניצחון 1–2 נגד אקדמיקה. בשנתיים שלאחר מכן הושאל לאולהאננסה ואקדמיקה בהתאמה. במדי האחרונה רשם שני בישולים בניצחון 0–2 נגד אתלטיקו מדריד במסגרת שלב הבתים של הליגה האירופית.

ב-18 באוגוסט 2013, אדוארדו ערך את הופעת הבכורה שלו בספורטינג ליסבון בניצחון 1–5 נגד ארוקה.

ב-20 ביולי 2014 עזב את פורטוגל וחתם בדינמו זאגרב מליגת העל הקרואטית. ב-13 בספטמבר הבקיע את שער הבכורה שלו במועדון בניצחון 0–2 נגד איסטרה 1961. ב-30 בינואר 2015 הושאל לדן האג מליגת העל ההולנדית.

ב-31 באוגוסט 2015 שוחרר מספורטינג וחתם בבראגה. שבועיים וחצי לאחר מכן, ערך את הופעת הבכורה שלו בקבוצה בניצחון 0–1 נגד סלובן ליברץ. ב-6 באוקטובר 2018 הורחק בסיום משחק הליגה נגד ריו אבה.

ב-16 ביולי 2020, אדוארדו חתם באל-עין מליגת העל של איחוד האמירויות הערביות.

ב-16 באוגוסט 2021 הצטרף לאלניהספור מליגת העל הטורקית.

קריירה בינלאומית
----------------

בצעירותו, אדוארדו שיחק בכל הנבחרות הצעירות של פורטוגל. בשנת 2013 זומן לסגל נבחרת אנגולה, אך דחה את ההצעה.

בשנת 2019 החליט לייצג את אנגולה וב-22 במרץ ערך את הופעת הבכורה שלו בנבחרת בניצחון 0–1 נגד בוטסואנה בו גם הבקיע את שער הבכורה שלו בנבחרת. אדוארדו השתתף עם הנבחרת לקראת גביע אפריקה לאומות 2019.

תארים
-----

דינמו זאגרב
* ליגת העל הקרואטית: 2014/2015
* הגביע הקרואטי: 2014/2015

ספורטינג בראגה
* הגביע הפורטוגלי: 2015/2016
* גביע הליגה הפורטוגלי: 2019/2020

קישורים חיצוניים
----------------

ויקישיתוף מדיה וקבצים בנושא **וילסון אדוארדו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu